Ivan Jovanović

Ivan Jovanović (s. 8. heinäkuuta 1962) on serbialainen jalkapallovalmentaja ja entinen keskikenttäpelaaja. Elokuusta 2024 lähtien hän on toiminut Kreikan jalkapallomaajoukkueen päävalmentajana. == Ura == === Pelaajana === Jovanović aloitti peliuransa kotikaupunkinsa seurassa Dojnicassa, jossa hän pelasi nuoruusvuotensa. Vuonna 1984 hän siirtyi FK Radiin, jossa pelasi 121 ottelua. Jugoslavian pääsarjassa hän edusti seuraa 1987–1989. Vuonna 1989 Jovanović siirtyi kreikkalaiseen Iraklis Thessalonikiin. Hän edusti seuraa uransa loppuun saakka kymmenen kauden ajan. Hän pelasi seurassa 271 liigaottelua tehden 52 maalia. === Valmentajana === Lopetettuaan peliuransa Jovanović oli pari vuotta sivussa jalkapalloilusta, kunnes aloitti vuonna 2001 valmennusuransa kreikkalaisessa Niki Volosissa. Kesällä 2002 hän siirtyi Iraklis Thessalonikin päävalmentajaksi, mutta sai potkut joulukuussa kehnosti alkaneen kauden vuoksi.general news - 24/12/2002 Vuonna 2003 Jovanović palasi valmennustehtäviin siirtyen kyproslaisen APOEL FC:n päävalmentajaksi. Hän luotsasi Kyproksen suurseuran tuplamestariksi 2004. Seuraava kausi päättyi kuitenkin pettymykseen ja Jovanović jätti seuran palaten Kreikkaan. Kaudella 2005–2006 Jovanović toimi kreikkalaisen Panachaikin päävalmentajana. Vuonna 2007 hän palasi Iraklisin päävalmentajaksi. Tammikuussa 2008 hän jätti Iraklisin ja palasi APOEL FC:n päävalmentajaksi.Jovanović reappointed by APOEL Hän johdatti seuran kauden päätteeksi Kyproksen cup-mestariksi. Seuraavalla kaudella APOEL juhli seurahistoriansa kahdettakymmenettä liigamestaruutta. Syksyllä 2009 se teki seurahistoriaa etenemällä Mestarien liigan lohkovaiheeseen pudotettuaan ratkaisevalla karsintakierroksella tanskalaisen FC Kööpenhaminan yhteismaalein 3–2.http://hellenicantidote.blogspot.com/2009/08/apoel-savour-champions- league-glory.html Kaudella 2011/12 Jovanović jatkoi seurahistorian tekemistä APOELin peräsimessä luotsaamalla joukkueensa ensimmäisenä kyproslaisena ryhmänä Mestarien liigassa alkulohkosta jatkoon.Cypriot side create history by securing progression to Champions League knockout stages Toukokuussa 2013 Jovanović ilmoitti jättävänsä seuran kauden 2012/13 päätteeksi. Hän voitti APOELin peräsimessä kolme Kyproksen mestaruutta.Ανακοίνωση Kesäkuussa 2013 Jovanovićista tuli Al-Nasrin päävalmentaja.Al Nasr appoint Ivan Jovanovic as new manager Hän luotsasi seuran President's Cupin mestariksi kaudella 2014/15 ja kaudella 2016 AFC Champions Leaguessa puolivälieriin. Kehnot tulokset Arabiemiirikuntien liigassa johtivat kuitenkin Jovanovićin potkuihin lokakuussa 2016.Al Nasr replace Jovanovic with Petrescu Tammikuussa 2018 hän palasi Al-Nasrin päävalmentajaksi. Pesti päättyi edellisen tavoin potkuihin heikkojen tulosten vuoksi joulukuussa 2018.Al Nasr dismiss Ivan Jovanovic for a second time Kesäkuussa 2021 Jovanovićista tuli Panathinaikosin päävalmentaja.Αποφάσεις δίχως βιασύνη από τον Γιοβάνοβιτς Panathinaikos voitti hänen alaisuudessaan keväällä 2022 Kreikan cupin. Panathinaikosin seurajohto erotti Jovanovićin joulukuussa 2023. Elokuussa 2024 Jovanović nimitettiin Kreikan maajoukkueen uudeksi päävalmentajaksi. ==== Meriitit ==== * President's Cup: 2015 * Kyproksen mestaruus (4): 2004, 2009, 2011, 2013 * Kyproksen cup: 2008 * Kyproksen supercup (4): 2004, 2008, 2009, 2011 * Kyproksen vuoden valmentaja (6): 2003/04, 2008/09, 2009/10, 2010/11, 2011/12, 2012/13 * Kreikan cup: 2022 ==Lähteet== Luokka:Jugoslavialaiset jalkapalloilijat Luokka:Serbialaiset jalkapallovalmentajat Luokka:Vuonna 1962 syntyneet Luokka:Elävät henkilöt